**Д Е К О Т Е К С А Д**

**Обосновка на прогнозните ценообразуващи елементи за ценови период**

**01.07.2020 – 30.06.2021 г.**

**Условно постоянни разходи**

Общият размер на предложените за утвърждаване условно-постоянни разходи за ценови период 01.07.2020-30.06.2021 г. е 976 хил. лв .Информацията относно елементите на ценообразуване е следната:

**Разходи за амортизации**

Амортизационните отчисления на дълготрайните активи се изчисляват в съответствие с принципите на счетоводната политика на дружеството, съобразени с българското законодателство. Разходите за амортизации за новия ценови период са планирани на нивото на отчета за 2019 г. и въвеждането в експлоатация на нови ДМА, свързани с регулираната дейност - 210 хил. лв. Разпределението им между електрическата и топлинната енергия е направено спрямо активите, от които произхождат, а имено 85 хил. лв. от амортизациите са отнесени за топлинната енергия, а останалите 125 хил.лв за електрическата енергия.

**Разходи за ремонт**

Прогнозните разходи за ремонт за ценови период 01.07.2020-30.06.2021 г.са в размер на 210 хил.лева. Когенерационната система не функционира от 13.09.2018 г. до 07.02.2020 г. като за периода 01.01.2019-31.12.2019 не са отчетени разходи за ремонт. Разходи за ремонт са отчетени от м.февруари 2020г. и прогнозирани до края на ценовия период 30.06.2020 г.а именно:

* ремонт на големия кръг на охладителната система
* ремонт на маслената система на двигателя.

За новия ценови период 01.07.2020-30.06.2021 г. са предвидени разходи за ремонт в размер на 210 хил. лв.

Предвиждат се разходи за ремонт вследствие на неизвършени ремонтни дейности, свързани с техническите изисквания на завода производител за двигателя на когенерационната система Cummins през изминалия отчетен период. Разходите произтичат от следните ремонтни дейности:

* Смяна на 18 броя цилиндрови глави на двигателя на машината, неподменени в предходния ценови период.
* Смяна на 2 броя гарнитури на центробежен филтър
* Смяна на 3 броя О-пръстени и гъвкави маркучи на двигателя
* Смяна на лагери на дроселова клапа
* Ремонт на турбо компресора на двигателя на когенерационната система и техническо обслужване на възли и детайли.

Направените инвестиции са за изграждане на собствено газопроводно отклонение и са в размер на 301 хил.лева, като към края на ценовия период 30.06.2020 г. обектът е въведен в експлоатация.

**Разходи, пряко свързани с регулираните дейности по ЗЕ**

Общият размер на планираните разходи, пряко свързани с регулираната дейност, е 392 хил. лв.

**Променливи разходи**

Променливите разходи на дружеството за периода 2020 - 2021 г. са планирани изцяло в зависимост от производствената програма и режимите на работа на Когенерационната система.

**Регулаторна база на активите (РБА)**

РБА за периода 01.07.2020 – 30.06.2021 г. е в размер на 3240 хил. лв към 31.12.2019 г. Признатата стойност на активите е отчетната стойност на активите на дружеството към края на 2019 г., които се използват и са свързани пряко с регулираните дейности. Необходимият оборотен капитал е изчислен съгласно указанията и е в размер на 520 хил.лв. Разпределението на оборотния капитал между електрическата и топлинната енергия е извършено пропорционално на размера на дълготрайните активи за съответната дейност.

**Норма на възвръщаемост**

Нормата на възвръщаемост на капитала за ценови период 2020 - 2021 г. е в размер на 8.64%, изчислена съгласно Указания-НВ като средно претеглена между собствения и привлечения капитал по отчетни данни към 31.12.2019 г. Съгласно изискванията, в капиталовата структура не е отчетен текущият финансов резултат.

Гл.счетоводител: Изп.директор: